

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

28 Σεπτεμβρίου, 2022

**Δελτίο Τύπου 1**

**Εντοπίστηκε και συνελήφθη 34χρονος που είχε αποδράσει από νόμιμη κράτηση. Συνελήφθη επίσης 49χρονος για συνεργεία μετά τη διάπραξη ποινικού αδικήματος**

Στο πλαίσιο τροχονομικών έλεγχων που διενεργούσαν χθες βράδυ μέλη της Τροχαίας Αρχηγείου, ανέκοψαν γύρω στις 9 χθες βράδυ για έλεγχο, στον αυτοκινητόδρομο Ριζοελιάς – Αγίας Νάπας, αυτοκίνητο στο οποίο επέβαιναν δύο πρόσωπα.

Κατά τη διάρκεια του έλεγχου που ακολούθησε, διαπιστώθηκε ότι συνεπιβάτης του οχήματος ήταν 34χρονος ο οποίος καταζητείτο από την Αστυνομία από τις 5 Φεβρουαρίου, 2022 μετά από απόδραση του από νόμιμη κράτηση από τα κρατητήρια του Κεντρικού Αστυνομικού Σταθμού Πάφου.

Συγκεκριμένα, ο 34χρονος είχε συλληφθεί και τεθεί υπό κράτηση για διευκόλυνση των ανακρίσεων σχετικά με διερευνώμενη υπόθεση διάρρηξης κατοικίας, κατοχής διαρρηκτικών εργαλείων και κατοχής ναρκωτικών.

Συνελήφθη επίσης ο 49χρονος οδηγός του αυτοκινήτου για διευκόλυνση των ανακρίσεων σχετικά με το αδίκημα της συνεργείας μετά τη διάπραξη ποινικού αδικήματος.

Το ΤΑΕ Πάφου συνεχίζει τις εξετάσεις.

 Κλάδος Επικοινωνίας